Diari Oficial de la Generalitat Valenciana


Sumari del DOGV 6473, del 04-03-2011 (2011/2513)

Convocatòria de tres places d'administratiu o aministrativa d'administració general, grup C1, dues per promoció interna i una per torn lliure.
----------------------------------------------------------------------------------------------------------------------------------------------

### Dades del document

Número de DOGV
:   6473

Data del DOGV
:   04-03-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/2513


Data del document
:   31-01-2011

Organisme emissor
:   Ajuntament de Requena

Tipus de document
:   Anunci

Descriptors 

:   * Requena
    * concurs administratiu

Convocatòria de tres places d'administratiu o aministrativa d'administració general, grup C1, dues per promoció interna i una per torn lliure. [2011/2513]  
Per la Resolució de l'Alcaldia de data 21 de gener de 2011, s'ha disposat aprovar les bases per a la provisió de tres places d'administratiu o administrativa d'administració general, dues per promoció interna i una per torn lliure, pel sistema de concurs oposició.  
L'extracte de les bases és el següent:  
- Objecte  
Aquesta convocatòria té com a objecte la cobertura en propietat, mitjançant el sistema de concurs oposició, de tres places d'administratiu o administrativa d'administració general, grup C1, vacants en la plantilla de personal funcionari d'aquest Ajuntament, per concurs oposició, dues per promoció interna i una per torn lliure.   
Les places que s'han de cobrir corresponen a dos llocs del Departament d'Urbanisme (a jornada completa), i un d'Intervenció.  
Aquelles places no cobertes en el torn de promoció interna incrementaran el torn d'accés lliure.   
- Requisits de les persones aspirants  
3.1.1 Les persones que aspiren pel torn de promoció interna han de complir els requisits següents:  
a) Posseir el títol de Batxillerat Superior, o el títol de grau mitjà de Cicle Formatiu de Formació Professional o equivalent, o estar en condicions d'obtindre'l en la data que acabe el termini de presentació d'instàncies. En qualsevol cas, l'equivalència haurà de ser aportada per la persona aspirant mitjançant un certificat expedit a aquest efecte per l'administració competent en cada cas. No es requerirà la titulació esmentada al personal funcionari que posseïsca una antiguitat de 10 anys en un cos o escala del grup C2 (antic grup D) o de cinc anys i supere un curs específic de formació a què s'accedirà per criteris objectius.  
a) Ser funcionari o funcionària en propietat en la plantilla de l'Ajuntament de Requena, amb una antiguitat, almenys, de dos anys de serveis en un lloc de la mateixa escala classificat en el subgrup i subescala immediatament inferior a les places oferides.  
3.1.2 Les persones que aspiren per torn lliure, a més dels requisits establits en les bases generals esmentades, hauran de posseir la següent:   
a) Titulació acadèmica: posseir el títol de Batxillerat Superior, títol de grau mitjà de Cicle Formatiu de Formació Professional o equivalent, o estar en condicions d'obtindre'l en la data que acabe el termini de presentació d'instàncies. En qualsevol cas, l'equivalència haurà de ser aportada per la persona aspirant mitjançant un certificat expedit a aquest efecte per l'administració competent en cada cas.  
- Règim aplicable  
Aquesta convocatòria es regirà per les bases generals aprovades per l'Ajuntament de Requena, i que van ser publicades en el Butlletí Oficial de la Província de València, número 177, de data 26 de juliol de 2008.  
- Drets d'examen  
Els drets d'examen seran els vigents en el moment de presentació d'instàncies, segons l'Ordenança fiscal de l'Ajuntament de Requena.  
La resta de les bases consta al Negociat de Recursos Humans de l'Ajuntament perquè puguen ser consultades, i, si pertoca, per a obtindre'n una fotocòpia al Servei d'Atenció al Ciutadà.  
Cosa que es publica perquè se'n prenga coneixement, d'acord amb el que estableix la normativa aplicable.  
Requena, 31 de gener de 2011.- L'alcalde president: Adelo Montés Diana.